
ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΔΙΑΤΑΓΜΑΤΑ 

Έγκριση γενικού σχεδιασμού μαρίνας Αλίμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 12 παρ. 9 περ. β του ν. 3986/2011 
«Επείγοντα Μέτρα Εφαρμογής Μεσοπρόθεσμου Πλαι¬ 
σίου Δημοσιονομικής Στρατηγικής 2012-2015» (Α' 152), 
η οποία προστέθηκε με το άρθρο 39 παρ. 3 περ. β του 
ν. 4179/2013 (Α' 175) και τροποποιήθηκε με το άρθρο 
πρώτο, παρ. Β, υποπαρ. Β3, περ. 20 του ν. 4254/2014 
(Α' 85). 

β.Του Κεφ. Γ του ν. 2160/1993 «Ρυθμίσεις για τον του¬ 
ρισμό και άλλες διατάξεις» (Α' 118), όπως τροποποιήθηκε 
και ισχύει και ιδίως των άρθρων 29, 30,31. 

γ. Του άρθρου 351 του ν. 4512/2018 «Ρυθμίσεις για 
την εφαρμογή των Διαρθρωτικών Μεταρρυθμίσεων του 
Προγράμματος Οικονομικής Προσαρμογής και άλλες 
διατάξεις» (Α'5). 

2. Τοπ.δ. 63/2005 «Κωδικοποίηση της νομοθεσίαςγια 
την Κυβέρνηση και τα κυβερνητικά όργανα» (Α'98), όπως 
τροποποιήθηκε και ισχύει και ιδίως το άρθρο 90. 

3. Την 107017/28.08.2006 κοινή απόφαση των Υπουρ¬ 
γών Οικονομίας και Οικονομικών, Περιβάλλοντος Χω¬ 
ροταξίας και Δημοσίων Έργων και του Υφυπουργού 
Εσωτερικών, Δημόσιας Διοίκησης και Αποκέντρωσης 
«Εκτίμηση των περιβαλλοντικών επιπτώσεων ορισμένων 
σχεδίων και προγραμμάτων, σε συμμόρφωση με τις δια¬ 
τάξεις της οδηγίας 2001 /42/ΕΚ"σχετικά με την εκτίμηση 
των περιβαλλοντικών επιπτώσεων ορισμένων σχεδίων 
και προγραμμάτων"του Ευρωπαϊκού Κοινοβουλίου και 
του Συμβουλίου της 27ης Ιουνίου 2001» (Β' 1225), όπως 
ισχύει. 

4. Την 218/13.8.2012 απόφαση της Διυπουργικής 
Επιτροπής Αναδιαρθρώσεων και Αποκρατικοποιήσεων 
«Μεταφορά στην εταιρείαΤαμείο Αξιοποίησης Ιδιωτικής 
Περιουσίας του Δημοσίου περιουσιακών στοιχείων του 
Δημοσίου κατά τις διατάξεις του ν. 3986/2011 (Α' 152)» 
(Β'2322). 


5. Την 237/5.7.2013 απόφαση της Διυπουργικής Επι¬ 
τροπής Αναδιαρθρώσεων και Αποκρατικοποιήσεων 
«Τροποποίηση και συμπλήρωση της αριθμ. 218/2012 
(Β'2322) απόφασης και μεταφορά στην ανώνυμη εται¬ 
ρεία με την επωνυμία "Ταμείο Αξιοποίησης Ιδιωτικής 
Περιουσίας του Δημοσίου Α.Ε." περιουσιακών στοιχεί¬ 
ων του Δημοσίου κατά τις διατάξεις του ν. 3986/2011 
(Α' 152)» (Β' 1668). 

δ.Την ΥΠΟΙΚ 0010218 ΕΞ 2016 απόφαση του Πρωθυ¬ 
πουργού και του Υπουργού Οικονομικών «Ανάθεση αρ¬ 
μοδιοτήτων στην Υφυπουργό Οικονομικών Αικατερίνη 
Παπανάτσιου» (Β'3696). 

7. Την Υ198/16-11-2016 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Περιβάλλοντος και Ενέργειας, Σωκράτη Φάμελλο» 
(Β' 3722). 

8. Το από 8.11.1990 π.δ. «Έγκριση τοπικού ρυμοτο¬ 
μικού σχεδίου στην εκτός σχεδίου περιοχή του Δήμου 
Αλίμου (Ν. Αττικής) για τον καθορισμό χώρων και όρων 
και περιορισμών δόμησης αυτών προς εξυπηρέτηση της 
μαρίνας του Ελληνικού Οργανισμού Τουρισμού (ΕΟΤ)» 
(Δ'655). 

9. Το από 1.3.2004 π.δ. «Καθορισμός ζωνών προ¬ 
στασίας, χρήσεων γης και όρων και περιορισμών 
δόμησης στην παραλιακή ζώνη της Αττικής από το 
Φαληρικό Όρμο μέχρι την Αγία Μαρίνα Κρωπίας» 
(Δ' 254). 

10. Την 600143/27-2-1979 απόφαση του Νομάρχη 
Αττικής «Περί επικυρώσεως εκθέσεως επιτροπής καθο¬ 
ρισμού οριογραμμών αιγιαλού, παραλίας και παλαιού 
αιγιαλού στην περιοχή Αλίμου Αττικής» (Δ' 193). 

11. Την Τ/5390/17-9-2001 απόφαση Υπουργού Ανά¬ 
πτυξης «Έγκριση εκτέλεσης συμπληρωματικών έργων 
στη μαρίνα Αλίμου» (Β' 1233). 

12. Την Φ.2989/5239/ΠΕΡ. 10/10/2-11-2010 θετική γνω¬ 
μοδότηση του Γενικού Γραμματέα Περιφέρειας Αττικής 
επί της Προμελέτης Περιβαλλοντικών Επιπτώσεων του 
έργου «Ανάπλαση Ρέματος Πικροδάφνης από Λ. Βου¬ 
λιαγμένης έως Εκβολή». 

13. Την 19021/21-8-2013 υποβολή Στρατηγικής Μελέ¬ 
της Περιβαλλοντικών Επιπτώσεων μαρίνας Αλίμου από 
τοΤΑΙΠΕΔ Α.Ε. 

14. Το 164666/87386/8459/6226/17-10-2013 έγγραφο 
του ΥΠ.ΠΟ.Α,/ΓΔΑΠΚ/ΚΣΤ' Εφορεία Προϊστορικών και 
Κλασικών Αρχαιοτήτων. 

15. Το Φ. 542/686/266/Σ. 71049/7-11-2013 έγγραφο 
του Γ.Ε.Ν./Διεύθυνση Α2/Τμήμα I. 

16. Την αρχική 172824/22.05.2014 εισήγηση της Ει¬ 
δικής Υπηρεσίας Περιβάλλοντος του Υπουργείου Πε¬ 
ριβάλλοντος, Ενέργειας και Κλιματικής Αλλαγής περί 
εγκρίσεως της Στρατηγικής Μελέτης Περιβαλλοντικών 
Επιπτώσεων (ΣΜΠΕ) του Γενικού Προγραμματικού Σχε¬ 
δίου της μαρίνας Αλίμου, η οποία μελέτη δημοσιοποιή¬ 
θηκε κατά το άρθρο 7 της κοινής υπουργικής απόφασης 
107017/2006 (Β' 1225) σε συνδυασμό με το άρθρο 31 
παρ. 1 του ν. 2160/1993. 

17. Τις εισηγήσεις επί της Στρατηγικής Μελέτης Πε¬ 
ριβαλλοντικών Επιπτώσεων που περιλαμβάνονται 
στα έγγραφα 33245/30.09.2016, 20436/13.06.2017 και 
6604/28.03.2017 της Διεύθυνσης Περιβαλλοντικής Αδει- 
οδότησης (ΔΙΠΑ) του Υπουργείου Περιβάλλοντος και 
Ενέργειας. 

18. Την 441/2013 απόφαση του Δημοτικού Συμβουλί¬ 
ου Αλίμου, καθώς και τη 47/2014 απόφαση του Περιφε¬ 
ρειακού Συμβουλίου Αττικής. 

19. Τα 249/18-7-2013,250/30-8-2013,261 /23-11-2016 
πρακτικά συνεδρίασης ΕπιτροπήςΤουριστικών Λιμένων. 

20. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 

21. Την 93/2018 γνωμοδότηση του Συμβουλίου της 
Επικράτειας μετά από πρόταση της Υπουργού Τουρι¬ 
σμού, του Αναπληρωτή Υπουργού Περιβάλλοντος και 
Ενέργειας και της Υφυπουργού Οικονομικών, αποφα¬ 
σίζουμε: 

Άρθρο 1 

Έγκριση Γενικού Σχεδιασμού μαρίνας Αλίμου 

Εγκρίνονται τα όρια της χερσαίας και θαλάσσιας ζώνης 
της μαρίνας Αλίμου, όπως η περιοχή αυτή αποτυπώνε- 
ται στους σχετικούς πρωτότυπους χάρτες σε κλίμακα 
1:1.000, που θεωρήθηκαν από το Υπουργείο Τουρισμού 
στις 27/7/2018 και των οποίων αντίτυπα σε φωτοσμί¬ 
κρυνση δημοσιεύονται με το παρόν διάταγμα. Το εμβα¬ 
δόν της χερσαίας ζώνης είναι 209.816 τ.μ. και το εμβαδόν 
της θαλάσσιας ζώνης είναι 427.950 τ.μ. 

Άρθρο 2 

Χρήσεις γης, όροι δόμησης επί της χερσαίας 
ζώνης μαρίνας Αλίμου και κατευθύνσεις 
σχεδιασμού επί της χερσαίας και θαλάσσιας 
ζώνης μαρίνας Αλίμου 

1. Στη χερσαία ζώνη της μαρίνας Αλίμου καθορίζονται 
χρήσεις γης, όροι δόμησης καθώς και κατευθύνσεις σχε- 
διασμού κατά τομείς 1 έως 5, όπως αυτοί απεικονίζονται 
στους χάρτες κλίμακας 1:1.000 που εγκρίνονται με το 
προηγούμενο άρθρο, ως εξής: 

α. Τομέας 1: 

αα) ΣτονΤομέα αυτό, συνολικής επιφάνειας 57.506 τ.μ., 
επιτρέπονται οι χρήσεις χερσαίας απόθεσης και συντή¬ 


ρησης σκαφών, διοίκησης και λειτουργίας της μαρίνας, 
τουρισμού - αναψυχής. Η μέγιστη επιτρεπόμενη δόμηση 
στονΤομέα αυτό είναι 7.160 τ.μ. ΣτονΤομέα αυτό, καθο¬ 
ρίζεται συντελεστής κάλυψης 0,4 και ελάχιστο ποσοστό 
πρασίνου 0,02. 

ββ) Εντός του Τομέα 1 η έκταση μεταξύ της προσωρι¬ 
νής οριογραμμής του ρέματος της Πικροδάφνης και του 
ορίου της χερσαίας ζώνης της μαρίνας χαρακτηρίζεται 
ως «περιοχή ρέματος - φυσικού πρασίνου», 
β. Τομέας 2: 

Στον Τομέα αυτό, συνολικής επιφάνειας 4.265 τ.μ., 
επιτρέπονται μόνο οι χρήσεις διοίκησης και λειτουργί¬ 
ας της μαρίνας. Η μέγιστη επιτρεπόμενη δόμηση στον 
Τομέα αυτό είναι 525 τ.μ. ΣτονΤομέα αυτό, καθορίζεται 
συντελεστής κάλυψης 0,4 και ελάχιστο ποσοστό πρα¬ 
σίνου 0,17. 
γ. Τομέας 3: 

αα) ΣτονΤομέα αυτό, συνολικής επιφάνειας 57.386 τ.μ., 
επιτρέπονται οι χρήσεις τουρισμού - αναψυχής, διοίκη¬ 
σης και λειτουργίας της μαρίνας καθώς και η διατήρη¬ 
ση του υφιστάμενου κολυμβητηρίου. Η μέγιστη επιτρε¬ 
πόμενη δόμηση στονΤομέα αυτό είναι 9.015 τ.μ. Στον 
Τομέα αυτό, καθορίζεται συντελεστής κάλυψης 0,4 και 
ελάχιστο ποσοστό πρασίνου 0,22. 

ββ) Οι υποδομές του κολυμβητηρίου διατηρούνται, 
σύμφωνα με τα ειδικότερα οριζόμενα στην περίπτωση 
δ της παραγράφου 2 του παρόντος άρθρου, στη σημε¬ 
ρινή τους θέση, εντός έκτασης επιφάνειας 7.439 τ.μ., 
όπως αυτή απεικονίζεται στους χάρτες του άρθρου 1 
του παρόντος. 

γγ) Στην ως άνω μέγιστη επιτρεπόμενη δόμηση στον 
Τομέα 3, προσμετρείται και η δόμηση των κτιριακών 
υποδομών του κολυμβητηρίου που ανέρχεται σε 350 τ.μ. 
και περιλαμβάνει τις υφιστάμενες και νέες κτιριακές υπο¬ 
δομές αυτού. 
δ.Τομέας4: 

ΣτονΤομέα αυτό, συνολικής επιφάνειας 10.026 τ.μ., 
επιτρέπονται οι χρήσεις τουρισμού - αναψυχής και ειδι¬ 
κότερα, η χρήση εστιατορίων, αναψυκτηρίων και υπαί¬ 
θριων χώρων στάθμευσης. Η μέγιστη επιτρεπόμενη 
δόμηση στονΤομέα αυτό είναι 1.200 τ.μ. ΣτονΤομέα 
αυτό, καθορίζεται συντελεστής κάλυψης 0,3 και ελάχι¬ 
στο ποσοστό πρασίνου 0,55. 
ε. Τομέας 5: 

αα) ΣτονΤομέα αυτό, συνολικής επιφάνειας 7.585 τ.μ., 
επιτρέπεται η χρήση ναυταθλητισμού. Η μέγιστη επι¬ 
τρεπόμενη δόμηση στονΤομέα αυτό είναι 600 τ.μ. Στον 
Τομέα αυτό, καθορίζεται συντελεστής κάλυψης 0,2. 

ββ) Η ως άνω επιτρεπόμενη χρήση ναυταθλητισμού 
περιλαμβάνει τις αναγκαίες κτιριακές υποδομές (γραφεία 
διοίκησης, συμπεριλαμβανομένων γραφείων διοίκησης 
που σχετίζονται συνολικά με τις δραστηριότητες που 
λαμβάνουν χώρα στη μαρίνα, χώρους διδασκαλίας, βι¬ 
βλιοθήκη, εντευκτήριο, καφέ/εστιατόριο, αποδυτήρια, 
ιατρείο, χώρους υγιεινής, φυλάκιο, καθώς και υπόστεγα 
φύλαξης, αποθήκευσης και συντήρησης μικρών σκα¬ 
φών), υπαίθριες διαμορφώσεις (όπως, χώροι παραμονής 
και προετοιμασίας των αθλητικών σκαφών, μικρά γήπε¬ 
δα αθλοπαιδιών) και χώρους στάθμευσης. 

γγ) Μετά τον επανακαθορισμό των υφιστάμενων ορι- 
ογραμμών αιγιαλού και παραλίας στον Τομέα 5, η έκτα¬ 
ση που προκύπτει μεταξύ της παλαιάς (υφιστάμενης) 
οριογραμμής παραλίας και της νέας (προτεινόμενης) 
οριογραμμής παραλίας, αποδίδεται στον Τομέα 5. 

2. α. Στις χρήσεις διοίκησης και λειτουργίας της μαρί¬ 
νας περιλαμβάνονται οι ακόλουθες ειδικότερα επιτρε¬ 
πόμενες χρήσεις και υποδομές: Κτίρια διοίκησης μαρί¬ 
νας, Διοίκηση (Λιμεναρχείο,Τελωνείο), Πύργος Ελέγχου, 
ιατρείο, Φυλάκια εισόδου, εμπορικά καταστήματα και 
καταστήματα παροχής υπηρεσιών (όπως 5υρθΓ γπθγΚθΙ:, 
πώληση ή ενοικίαση ναυτιλιακών ειδών/αυτοκινήτων, 
ενοικιάσεις-πωλήσεις σκαφών, τουριστικά πρακτορεία), 
γραφεία, εστίαση, καθώς και οι απαραίτητοι βοηθητικοί 
χώροι (όπως αποθήκες, χώροι υγιεινής - συμπεριλαμβα¬ 
νομένων \Ν€, ντους, πλυντηρίων), χώροι προσωπικού 
και αναγκαίες συναφείς υποδομές. Επιτρέπεται, επίσης, 
η διαμόρφωση χώρων στάθμευσης (κτίρια, γήπεδα). 

β. Στις χρήσεις χερσαίας απόθεσης και συντήρησης 
σκαφών περιλαμβάνονται οι ακόλουθες χρήσεις και υπο¬ 
δομές: υπαίθριος χώρος χερσαίας απόθεσης και συντή¬ 
ρησης σκαφών αναψυχής και άλλων σκαφών ή πλωτών 
μέσων που τυχόν θα εξυπηρετούνται στη μαρίνα, υπό¬ 
στεγο συντήρησης και φύλαξης σκαφών/πλωτών μέσων, 
γραφεία και εργαστήρια, πρατήριο καυσίμων-πλυντήριο 
οχημάτων καθώς και οι απαραίτητοι βοηθητικοί χώροι 
(όπως αποθήκες, χώροι υγιεινής -συμπεριλαμβανομέ¬ 
νων \Ν€, ντους, πλυντηρίων), χώροι προσωπικού και οι 
αναγκαίες συναφείς υποδομές. Επιτρέπεται, επίσης, η 
διαμόρφωση χώρων στάθμευσης (κτίρια, γήπεδα) και 
η δημιουργία ελικοδρομίου (πεδίο προσγείωσης/απο- 
γείωσης ελικοπτέρου). 

γ. Στις χρήσεις τουρισμού - αναψυχής περιλαμβάνο¬ 
νται οι ακόλουθες ειδικότερα επιτρεπόμενες χρήσεις και 
υποδομές: εστιατόρια, αναψυκτήρια, εμπορικά κατα¬ 
στήματα και καταστήματα παροχής υπηρεσιών, ξενο¬ 
δοχεία - ξενώνες, εκθεσιακοί χώροι, συνεδριακά κέντρα, 
χώροι πολιτιστικών δραστηριοτήτων (όπως μουσεία) και 
συνάθροισης κοινού, ενυδρείο, αθλητικές εγκαταστά¬ 
σεις (γυμναστήρια, υπαίθριες και στεγασμένες αθλητικές 
εγκαταστάσεις, υδροθεραπευτήρια-5ρ3). Επιτρέπεται, 
επίσης, η διαμόρφωση χώρων στάθμευσης (κτίρια, γή¬ 
πεδα) και παιδικών χαρών-παιδότοπων. 

δ. Ειδικά για τη χρήση κολυμβητηρίου και την άρτια λει¬ 
τουργία αυτού, ισχύουν οι κάτωθι όροι και κατευθύνσεις: 

αα) Οι διατηρούμενες υποδομές του κολυμβητηρίου 
αφορούν αποκλειστικά και μόνο στις υφιστάμενες αθλη¬ 
τικές εγκαταστάσεις. 

ββ) Επιτρέπεται η ανέγερση νέου κτιρίου (συνολικής 
επιφάνειας 200 τ.μ.), για τη στέγαση κυλικείου και γρα¬ 
φείου διοίκησης, καθώς και για την εξυπηρέτηση πολιτι¬ 
στικών ή/και αθλητικών δράσεων της τοπικής κοινωνίας. 

γγ) Επιτρέπεται η πραγματοποίηση επεμβάσεων και 
βελτιώσεων στις κτιριακές υποδομές και στη διαμόρφω¬ 
ση των ελεύθερων χώρων και των χώρων πρασίνου που 
περιλαμβάνονται στην έκταση του κολυμβητηρίου, με 
σκοπό τη λειτουργική και αισθητική ενσωμάτωση των 
υποδομών του κολυμβητηρίου στο συνολικό σχεδίασμά 
της χερσαίας ζώνης της μαρίνας. 


δδ) Η οδική πρόσβαση στο κολυμβητήριο γίνεται 
αποκλειστικά μέσω της προβλεπόμενης ειδικά για την 
μετάβαση από και προς την εν λόγω περιοχή εσωτερικής 
δευτερεύουσας οδού της μαρίνας που οδεύει παράλ¬ 
ληλα με την τροχιολωρίδα του τραμ στο νότιο τμήμα 
της μαρίνας. 

εε) Η στάθμευση των οχημάτων των επισκεπτών και 
χρηστών του κολυμβητηρίου γίνεται αποκλειστικά κατά 
τρόπο οργανωμένο, σε κατάλληλης δυναμικότητας χώρο 
σύμφωνα με τις προβλέψεις της ισχύουσας νομοθεσίας, 
που διαμορφώνεται εντός της ορισθείσας για το κολυμ¬ 
βητήριο έκτασης επιφάνειας 7.439 τ.μ. και σε άμεση επι¬ 
κοινωνία με την ως άνω οδό πρόσβασης ειδικά για τις 
ανάγκες του κολυμβητηρίου. 

3. Στην εναπομένουσα εκτός τομέων έκταση επιτρέ¬ 
πονται οι χρήσεις σταθμού ανεφοδιασμού καυσίμων και 
παραλαβής καταλοίπων σκαφών και λοιπές βοηθητικές 
χρήσεις, ιδίως ελικοδρόμιο και ηλεκτρομηχανολογικές 
εγκαταστάσεις και δίκτυα. Η μέγιστη επιτρεπόμενη δό¬ 
μηση εκτός τομέων ανέρχεται σε 20 τ.μ. 

4. Σε όλους τους ανωτέρω Τομείς της μαρίνας Αλίμου 
επιτρέπεται η δημιουργία των αναγκαίων ηλεκτρομη- 
χανολογικών εγκαταστάσεων και δικτύων για την εξυ¬ 
πηρέτηση της μαρίνας, οι οποίες δύνανται να περιλαμ¬ 
βάνουν υποσταθμούς, αντλιοστάσια, συστήματα και 
εγκαταστάσεις πυρόσβεσης, υποδομές συγκέντρωσης 
απορριμμάτων μαρίνας, χώρους φύλαξης αντιρρυπαντι- 
κού εξοπλισμού, αποθηκευτικούς χώρους. Οι βοηθητικές 
εγκαταστάσεις Η/Μ και οι εγκαταστάσεις σύνδεσης με 
δίκτυα που ενδέχεται να απαιτηθούν εξαιρούνται από 
τον συντελεστή δόμησης. 

5. Το αστικό πράσινο της μαρίνας δύναται να περιλαμ¬ 
βάνει: χαμηλό και υψηλό πράσινο, υπαίθρια καθιστικά 
και σκίαστρα, διαδρομές περιπάτου και ποδηλάτου, 
παιδικές χαρές - υπαίθριους χώρους πολιτιστικών εκ¬ 
δηλώσεων μικρής κλίμακας, υπαίθριες αθλητικές εγκα¬ 
ταστάσεις μικρής κλίμακας. Επιτρέπεται επίσης η δια¬ 
μόρφωση κτιρίων στάθμευσης με κάλυψη της οροφής 
τους με πράσινο ώστε να προσφέρονται για περίπατο 
(σε σημεία που είναι δυνατή η αξιοποίηση υψομετρικής 
διαφοράς, ώστε να είναι υπόγεια από την πλευρά της 
παραλιακής λεωφόρου). 

6. Κατά την εφαρμογή του Γενικού Σχεδιασμού της 
μαρίνας Αλίμου, ακολουθούνται οι ακόλουθες κατευ¬ 
θύνσεις σχεδιασμού: 

α. Καθορίζεται ζώνη ποδηλατοδρόμου, όπως αυτή 
απεικονίζεται στους χάρτες του άρθρου 1 του παρόντος. 

β. Στο όριο της μαρίνας και πλησίον των δύο στάσεων 
τραμ που βρίσκονται σε επαφή με αυτό, καθορίζονται 
είσοδοι μεγάλου πλάτους για τους πεζούς, καθώς και 
πεζόδρομοι αντίστοιχου πλάτους που οδηγούν από τις 
εισόδους αυτές στο θαλάσσιο μέτωπο, όπως αυτά απει¬ 
κονίζονται στους χάρτες του άρθρου 1 του παρόντος. 

γ. Η μαρίνα περιφράσσεται στο όριο της προς την 
ξηρά. Η περίφραξη διακόπτεται στις εισόδους οδικής 
πρόσβασης προς τη μαρίνα, στις εισόδους για τους πε¬ 
ζούς και στην είσοδο του ποδηλατοδρόμου. Το μέγιστο 
συνολικό ύψος της περίφραξης ανέρχεται σε 2μ., έκτων 
οποίων το τοιχίο σκυροδέματος δεν υπερβαίνει τα 0,6μ. 

δ. Ο αναγκαίος αριθμός θέσεων στάθμευσης για την 
εύρυθμη λειτουργία της μαρίνας και την αποφυγή πρό¬ 
κλησης κυκλοφοριακών προβλημάτων στη γειτνιάζουσα 
στη μαρίνα περιοχή προβλέπεται στο δεύτερο στάδιο 
επαναχωροθέτησηςτης μαρίνας. Επί του οδικού άξονα 
της μαρίνας, στο τμήμα του που εκτείνεται κατά μήκος 
του παραλιακού μετώπου προ του Τομέα 3, διαμορφώ¬ 
νονται συνθήκες ήπιας κυκλοφορίας. 

ε. Ο προσήνεμος μώλος, ο υπήνεμος μώλος και οι εν¬ 
νέα σταθεροί προβλήτες διατηρούνται. 

στ. Τα ειδικότερα λιμενικά έργα, όπως η διαπλάτυνση 
του ακρομωλίου του υπήνεμου μώλου, η κατασκευή νη- 
οδόχου και ράμπας ανέλκυσης/καθέλκυσης σκαφών, η 
προσθήκη πλωτών προβλητών εντός της λιμενολεκάνης 
και τυχόν άλλα συμπληρωματικά λιμενικά έργα, πραγμα¬ 
τοποιούνται σύμφωνα με τους περιβαλλοντικούς όρους 
του δεύτερου σταδίου της χωροθέτησης. 

ζ. Εντός της θαλάσσιας ζώνης της μαρίνας ισχύουν 
τα εξής: 

αα) Οι θαλάσσιες υποδομές της μαρίνας αφορούν απο¬ 
κλειστικά στην εξυπηρέτηση σκαφών αναψυχής. 

ββ) Επιτρέπεται κατ' εξαίρεση ο ελλιμενισμός ναυτα¬ 
θλητικών σκαφών και περιορισμένου αριθμού αλιευτι¬ 
κών και άλλων σκαφών στους οριζόμενους στους συνημ¬ 
μένους χάρτες χώρους και συγκεκριμένα στο θαλάσσιο 
χώρο προ του Τομέα 5 και στο θαλάσσιο χώρο δυτικά 
του Τομέα 5 και προ του προσήνεμου μώλου, όπως η 
περιοχή αυτή απεικονίζεται στους χάρτες του άρθρου 1 
του παρόντος. 

γγ) Η προσέγγιση υδροπλάνου εντός της λιμενολεκά- 
νης της μαρίνας είναι δυνατή σύμφωνα με τα οριζόμενα 
στην κείμενη νομοθεσία περί ανάπτυξης υδατοδρομίου. 
Επιτρέπεται η αντίστοιχη διαμόρφωση των αναγκαίων 
λιμενικών, χερσαίων και κτιριακών υποδομών, στη θα¬ 
λάσσια ζώνη και στους τομείς της χερσαίας ζώνης της 
μαρίνας, σύμφωνα με τα οριζόμενα στην κείμενη νομο¬ 
θεσία περί ανάπτυξης υδατοδρομίου. 

Άρθρο 3 

Ειδικοί όροι και περιορισμοί δόμησης 

1. Στη μαρίνα Αλίμου καθορίζονται οι ακόλουθοι ειδι¬ 
κοί όροι και περιορισμοί δόμησης: 

α. Για το σύνολο της χερσαίας ζώνης της μαρίνας Αλί¬ 
μου, καθορίζονται συντελεστής δόμησης 0,09 και μέγι- 
στη επιτρεπόμενη δόμηση 18.520 τ.μ. 

β. Καθορίζεται ελάχιστη επιφάνεια πρασίνου 
38.592 τ.μ. στο σύνολο της χερσαίας ζώνης της μαρίνας 
Αλίμου. 

γ. Καθορίζεται μέγιστο επιτρεπόμενο ύψος κτιρίων 
από τις οριστικά διαμορφωμένες στάθμες, τα 8,5μ. 
(συν στέγη), με εξαίρεση τον πύργο ελέγχου, για τον 
οποίο το μέγιστο επιτρεπόμενο ύψος καθορίζεται στα 
12μ., και τα υπόστεγα συντήρησης, φύλαξης και έκθε¬ 
σης σκαφών/πλωτών μέσων, για τα οποία το μέγιστο 
επιτρεπόμενο ύψος καθορίζεται στα ΙΟμ. Το ύψος της 
στέγης των νέων κτιρίων δεν επιτρέπεται να υπερβαίνει 
τα 1,50μ. Ο μέγιστος επιτρεπόμενος αριθμός ορόφων 
ανά κτίριο (με εξαίρεση τον πύργο ελέγχου) καθορίζεται 
σε δύο. 


δ. Για τις ανάγκες προσδιορισμού των οριστικά δια¬ 
μορφωμένων σταθμών, ως στάθμη του φυσικού εδά¬ 
φους λαμβάνεται το σημερινό ανάγλυφο της χερσαίας 
ζώνης της μαρίνας. 

ε. Ειδικά ως προς τη δόμηση στον Τομέα 3, επιβάλλεται 
η διάσπαση των κτιριακών όγκων, έτσι ώστε να διασφα¬ 
λίζονται ικανού μεγέθους ανοίγματα προς τη θάλασσα. 
2. Κατά τα λοιπά, εφαρμόζονται τα προβλεπόμενα από 
τον οικοδομικό και κτιριοδομικο κανονισμό, όπως αυτός 
εκάστοτε ισχύει. 

Άρθρο 4 

Κατευθύνσεις και μέτρα για την προστασία του 
περιβάλλοντος και σύστημα περιβαλλοντικής 
παρακολούθησης 

1. Η έγκριση του Γενικού Σχεδιασμού της μαρίνας Αλί¬ 
μου, κατά το άρθρο 1 του παρόντος, πραγματοποιείται με 
τους ακόλουθους όρους, περιορισμούς και κατευθύνσεις 
για την προστασία και διαχείριση του περιβάλλοντος που 
επιβάλλεται νατηρούνται κατά την εξειδίκευση και υλο¬ 
ποίηση του σχεδίου, με μέριμνα της αρχής σχεδιασμού, 
καθώς και του συνόλου των φυσικών και νομικών προ¬ 
σώπων που συμμετέχουν στην υλοποίηση του σχεδίου: 

α. Η κατανομή των ελεύθερων χώρων που θα προκύ- 
ψουν κατά την πορεία της ανάπτυξης νέων εγκαταστά¬ 
σεων εντός της χερσαίας ζώνης της μαρίνας σχεδιάζεται 
ισόρροπα και με λειτουργικά αποδοτικό τρόπο, ώστε να 
επιτυγχάνονται τουλάχιστον οι ακόλουθοι στόχοι: 

αα) συνοχή και αυξημένη συνεργεία με τους προβλε- 
πόμενους χώρους αστικού πρασίνου, 
ββ) ένταξη κατά το δυνατόν υφισταμένων μικρών συ¬ 
στάδων δένδρων στους νέους χώρους, 
γγ) επαύξηση συνδυαστικού αποτελέσματος - ως προς 
το μέγεθος, τη διαμόρφωση και την οικολογική και ρυ¬ 
μοτομική λειτουργικότητα - των κοινόχρηστων χώρων, 
των χώρων πρασίνου και των χώρων στάθμευσης. 

β. Οι επιμέρους ειδικές χρήσεις και εγκαταστάσεις 
(εντός του πλαισίου των γενικών προβλέψεων του Γε¬ 
νικού Σχεδιασμού) χωροθετούνται με τρόπο που εξα¬ 
σφαλίζει: 

αα) περιορισμό των μορφολογικών αλλοιώσεων και 
βελτίωση της εικόνας του τοπίου, ιδίως σε θέσεις που 
η υφιστάμενη κατάσταση χαρακτηρίζεται από υπο- 
βάθμιση, 

ββ) λειτουργική διασύνδεση υποδομών, δικτύων, κτι- 
ριακών συνόλων και ελεύθερων/κοινόχρηστων χώρων, 
γγ) προσαρμογή των έργων στο περιβάλλον, 
δδ) διασφάλιση ελεύθερης πρόσβασης του κοινού στο 
θαλάσσιο μέτωπο. 

γ. Κατά τον σχεδίασμά και την υλοποίηση των κτιρι- 
ακών έργων πρέπει να ενσωματώνεται με λεπτομερή 
τρόπο, ιδίως μέσω συστημάτων ανάπτυξης «πράσινων 
κτιρίων» (π.χ. ΕΕΕϋ, ΕΕΟΕ^ ή ϋΟΝΒ), όπου αυτό είναι 
εφικτό, η μέριμνα για: 

αα) εξοικονόμηση ενέργειας, τόσο στο παθητικό επί¬ 
πεδο (βιοκλιματικός σχεδιασμός, μονώσεις, ψυχρά υλικά 
σκιάσεις κ.ά.) όσο και στο ενεργητικό επίπεδο (εξοπλι¬ 
σμός υψηλής απόδοσης, «έξυπνο» σύστημα ενεργεια¬ 
κής διαχείρισης στα μεγάλα κτίρια, δυνατότητα χρήσης 

φυσικού αέρα στα συστήματα κλιματισμού, λαμπτήρες 
εξοικονόμησης κ.ά.), 

ββ) ορθολογική χρήση νερού, με εφαρμογή μεθόδων 
αποτελεσματικής άρδευσης και αξιοποίησης όμβριων 
υδάτων, 

γγ) διαχείριση των αποβλήτων από εκσκαφές, κατα¬ 
σκευές και κατεδαφίσεις σε συμμόρφωση με τη σχετική 
νομοθεσία, επιδιώκοντας ταυτόχρονα τη μέγιστη δυνατή 
επαναξιοποίηση. 

δ. Αποφεύγεται η κοπή μεγάλων και υγιών δέντρων. 
Σε ειδικές περιπτώσεις που η κοπή δέντρων καθίσταται 
αναγκαία γίνεται αντικατάσταση των αφαιρούμενων 
δένδρων με ισάριθμα αντίστοιχου κατά το δυνατόν με¬ 
γέθους εντός της χερσαίας ζώνης. 

ε. Κατά το δεύτερο στάδιο επαναχωροθέτησης της 
μαρίνας, στον Τομέα 1 εφαρμόζονται οι προβλέψεις της 
παρ. 1 του άρθρου 31 του ν. 2160/1993 αναφορικά με 
την ανέγερση κτιρίων πλησίον του ρέματος. 

στ. Κατά την αδειοδοτική ωρίμανση και την εκτέλε¬ 
ση εργασιών κατασκευής, λαμβάνεται μέριμνα για την 
προστασία των στοιχείων της πολιτιστικής κληρονομιάς, 
σύμφωνα με την ισχύουσα νομοθεσία. 

ζ. Κατά τον σχεδίασμά, την κατασκευή και στη συνέχεια 
τη λειτουργία του σταθμού ανεφοδιασμού καυσίμων των 
σκαφών, συμπεριλαμβανομένων των δεξαμενών αυτού, 
λαμβάνεται μέριμνα για τη διασφάλιση της προστασί¬ 
ας του περιβάλλοντος και της ανθρώπινης υγείας και 
ασφάλειας. 

η. Η διαχείριση και διάθεση των παραγόμενων ή συλ- 
λεγόμενων αποβλήτων από τις δραστηριότητες στη 
θαλάσσια αλλά και στη χερσαία ζώνη της μαρίνας σχε¬ 
διάζεται με τρόπο που καλύπτει όλες τις απαιτήσεις της 
σχετικής με αυτά νομοθεσίας. Ειδικότερα: 

αα) Αναφορικά με τα απόβλητα των σκαφών εφαρ¬ 
μόζονται τα προβλεπόμενα από το Σχέδιο Παραλαβής 
και Διαχείρισης Αποβλήτων, το οποίο θα καταρτιστεί και 
θα εγκριθεί αρμοδίως κατά τη λειτουργία της μαρίνας, 
σύμφωνα με την ισχύουσα νομοθεσία. 

ββ) Αναφορικά με τα στερεά απόβλητα αστικού τύ¬ 
που, η διαχείριση τους ενσωματώνει προβλέψεις για δι¬ 
αχωρισμό στην πηγή, καθώς και κατάλληλες μεθόδους 
χωριστής συλλογής και διάθεσης, ώστε να προωθείται 
στον μέγιστο εφικτό βαθμό η επαναχρησιμοποίηση ή 
ανακύκλωση ή άλλη αξιοποίηση των υλικών. 

γγ) Αναφορικά με τα απόβλητα από τις εργασίες πρα¬ 
σίνου, προβλέπονται ειδικές διαδικασίες μεγιστοποίησης 
του ποσοστού επιτόπου αξιοποίησης. 

δδ) Η διαχείριση των υγρών αποβλήτων από τη λει¬ 
τουργία των χερσαίων εγκαταστάσεων της μαρίνας, 
συμμορφώνεται πλήρως με τις απαιτήσεις της σχετικής 
νομοθεσίας. 

θ. Οι καθαιρέσεις υφιστάμενων εγκαταστάσεων σχε¬ 
διάζονται και πραγματοποιούνται με τρόπο που ελαχι¬ 
στοποιεί την εκπομπή σκόνης, προωθεί την επιτόπου 
αξιοποίηση χρήσιμων υλικών και διασφαλίζει τη διαχεί¬ 
ριση των απόβλητων που θα προκύψουν σύμφωνα με 
τις ισχύουσες σχετικές διατάξεις. 

ι. Ο σχεδιασμός των εργασιών κατασκευής και της 
χωροθέτησης των προσωρινών εγκαταστάσεων υπο¬ 


στήριξής της, ενσωματώνει μέριμνα για την αποφυγή 
επιβάρυνσης με ρύπουςτου θαλάσσιου περιβάλλοντος. 
2. Σύστημα περιβαλλοντικής παρακολούθησης: 
α. Η παρακολούθηση των σημαντικών επιπτώσεων 
στο περιβάλλον από την εφαρμογή του Γενικού Σχεδια- 
σμού της μαρίνας Αλίμου πραγματοποιείται ως εξής: 

αα) Στον σχεδίασμά της διαχείρισης και λειτουργίας 
της μαρίνας ενσωματώνεται έναςσυστηματικόςτρόπος 
συλλογής των απαραίτητων στοιχείων από όλους όσους 
θα συμμετάσχουν στην αξιοποίησή της, με βάση λεπτο¬ 
μερές πρόγραμμα παρακολούθησης των σημαντικών 
περιβαλλοντικών επιπτώσεων από την εφαρμογή του 
σχεδίου, συναφές με το προτεινόμενο στη ΣΜΠΕ. 

ββ) Η συλλογή και επεξεργασία των στοιχείων για την 
παρακολούθηση των περιβαλλοντικών επιπτώσεων δι¬ 
εξάγεται σε ετήσια τουλάχιστον βάση. Στη διάρκεια του 
έτους μπορούν να συλλέγονται στοιχεία σε τακτικότερη 
βάση, ώστε να καθίσταται δυνατή η αποτύπωση τάσεων 
με συντομότερη χρονική εξέλιξη. 

γγ) Ως βασικά μεγέθη της παρακολούθησης χρησιμο¬ 
ποιούνται περιβαλλοντικοί δείκτες, οι οποίοι θα αντιπρο¬ 
σωπεύουν με περιεκτικό τρόπο σημαντικές πτυχές των 
εξελίξεων ως προς το περιβάλλον. 

β. Ο τελικός καθορισμός του συνόλου των δεικτών 
που θα παρακολουθούνται, αποτελεί αντικείμενο του 
προγράμματος παρακολούθησης. Ενδεικτικά, μπορούν 
να καταγράφονται οι ακόλουθοι δείκτες: 

αα) Δείκτες χρήσης. Αναφέρονται στον αριθμό των 
ατόμων που επισκέπτονται ή εργάζονται στις εγκαταστά¬ 
σεις της μαρίνας (συμπεριλαμβανομένων των επιβαινό- 
ντων στα σκάφη), στο μέσο χρόνο παραμονής τους και 
στις εποχιακές διακυμάνσεις. 

ββ) Δείκτες οικολογικής κατάστασης και λειτουργίας. 
Αναφέρονται σε χαρακτηριστικά μεγέθη καταστάσεων 
και λειτουργιών των οικοσυστημάτων στη θαλάσσια 
και χερσαία ζώνη της μαρίνας και των όμορων εκτά¬ 
σεων, με έμφαση στους χώρους πρασίνου (π.χ. έκταση 
χώρων πρασίνου που διατηρούνται, αριθμός δέντρων 
που αφαιρείται σε σχέση με τον αριθμό των νέων που 
φυτεύονται σε αντικατάσταση κ.ά.) και στα παράκτια 
ύδατα (π.χ. συγκέντρωση πετρελαιοειδών και μικροβίων 
ανθρωπογενούς προέλευσης στο θαλασσινό νερό). 

γγ) Δείκτες περιβαλλοντικών επιδόσεων. Αναφέρο- 
νται στις βελτιώσεις που επιφέρει η εφαρμογή των όρων 
της απόφασης έγκρισης ΣΜΠΕ και άλλων περιβαλλοντι¬ 
κών πρακτικών στους τομείς της διαχείρισης στερεών 
αποβλήτων (π.χ. ποσότητες απορριμμάτων συνολικά, 
ποσοστό ανακύκλωσης συνολικά και ανά ρεύμα κ.ά.), 
της διαχείρισης νερού (συνολική κατανάλωση νερού, 
μεγέθη άρδευσης κ.ά.) και κατανάλωσης ενέργειας (ηλε¬ 
κτρισμός, καύσιμα, συνολικά και κατά κεφαλήν μεγέθη) 
σε σύγκριση με τυπικούς μέσους όρους. 

γ. Οι τιμές των δεικτών και άλλων μεγεθών της παρακο¬ 
λούθησης των περιβαλλοντικών επιπτώσεων, αποτυπώ- 
νονται σε ετήσια έκθεση, στην οποία περιλαμβάνονται 
η επεξεργασία και αξιολόγηση των σχετικών αποτε¬ 
λεσμάτων, καθώς και προτάσεις για τις ενδεχομένως 
απαιτούμενες διορθωτικές ενέργειες. Η έκθεση αυτή 
κοινοποιείται σε όλους τους φορείς που συμμετέχουν 

στην αξιοποίηση της μαρίνας, ενώ παράλληλα δημο¬ 
σιοποιείται με ανάρτηση της σε κατάλληλη ιστοσελίδα, 
στην οποία δίδεται η δυνατότητα στο ενδιαφερόμενο 
κοινό να εκφράσει ενυπογράφως τις απόψεις του για το 
περιεχόμενο της έκθεσης. 

δ. Τα αποτελέσματα του συστήματος περιβαλλοντι¬ 
κής παρακολούθησης αξιοποιούνται για τη βελτίωση 
της περιβαλλοντικής διαχείρισης, την περιβαλλοντική 
εκπαίδευση του προσωπικού της μαρίνας, καθώς και 
για την ενημέρωση και ευαισθητοποίηση των χρηστών 
της (πελατών και επισκεπτών). 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στους Υπουργούς Οικονομικών, Περιβάλλοντος και 
Ενέργειας και Τουρισμού, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 13 Αυγούστου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός 

Υφυπουργός Οικονομικών Περιβάλλοντος και Ενέργειας 

ΑΙΚΑΤΕΡΙΝΗ ΠΑΠΑΝΑΤΣΙΟΥ ΣΩΚΡΑΤΗΣ ΦΑΜΕΛΛΟΣ 

Τουρισμού 

ΕΛΕΝΑ ΚΟΥΝΤΟΥΡΑ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ . _ . 
σμίκρυνση κατά ποσοστό ό*τ /Ο 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























